**Ministru kabineta noteikumu projekta**

**„Grozījumi Ministru kabineta 2003.gada 29.jūlija noteikumos Nr.422 „Latvijas Nacionālās sporta padomes nolikums””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nepieciešamība precizēt Latvijas Nacionālās sporta padomes (turpmāk – Padome) personālsastāva veidošanas un darbības principus saistībā ar plānotajām izmaiņām Padomes personālsastāvā (Ministru prezidenta 2012.gada 6.septembra rezolūcijas Nr.111-1/84 izpildes nodrošināšanai). |
| 2. | Pašreizējā situācija un problēmas | Saskaņā ar Sporta likuma 9.panta pirmo daļu Padome ir sabiedriska konsultatīva institūcija, kas piedalās valsts sporta politikas izstrādē, veicina sporta attīstību un sadarbību sporta jomā, kā arī lēmumu pieņemšanu jautājumos, kas attiecas uz sportu. Minētā panta daļa arī nosaka, ka Padomes nolikumu apstiprina Ministru kabinets. Saskaņā ar Sporta likuma 9.panta otro daļu Padomi un tās priekšsēdētāju apstiprina Ministru kabinets.Padomes nolikums ir apstiprināts ar Ministru kabineta 2003.gada 29.jūlija noteikumiem Nr.422 „Latvijas Nacionālās sporta padomes nolikums”, savukārt patreizējais Padomes personālsastāvs ir apstiprināts ar Ministru kabineta 2011.gada 6.decembra rīkojumu Nr.638 „Par Latvijas Nacionālās sporta padomes sastāvu”.Šobrīd Padomes priekšsēdētāja pienākumus pilda par sporta nozari atbildīgais izglītības un zinātnes ministrs R.Ķīlis. Lai labāk sasaistītu Padomē pieņemamos lēmumus ar Ministru kabinetā pieņemamajiem lēmumiem gan attiecībā uz valsts budžeta projektu, gan citiem Padomē pieņemamajiem lēmumiem, Ministru prezidents ir izvirzījis savu kandidatūru Padomes priekšsēdētāja amatam.Izglītības un zinātnes ministrija ierosina precizēt Padomes sēdes protokola parakstīšanas noteikumus, nosakot, ka protokolu paraksta arī Padomes priekšsēdētāja vietnieks, attiecīgi arī pagarinot protokola projekta sagatavošanas laiku.Pēc tam, kad Ministru kabinets būs apstiprinājis izmaiņas Padomes sastāvā, nākamajā Padomes sēdē tiks organizētas Padomes priekšsēdētāja vietnieka vēlēšanas.Ievērojot minēto, Izglītības un zinātnes ministrija ir izstrādājusi Ministru kabineta noteikumu projektu „ Grozījumi Ministru kabineta 2003.gada 29.jūlija noteikumos Nr.422 „Latvijas Nacionālās sporta padomes nolikums”” (turpmāk – Projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz precizēt Padomes personālsastāva veidošanas un darbības principus, nosakot, ka:(1) Padomes sēdes darba kārtību saskaņo ar izglītības un zinātnes ministru;(2) Padomes sēdes protokolu paraksta gan Padomes priekšsēdētājs, gan Padomes priekšsēdētāja vietnieks;(3) Padomes sēdes protokols sagatavojams 15 darbdienu laikā. |
| 5. | Projekta izstrādē iesaistītās institūcijas | Projekta izstrādes gaitā notikušas konsultācijas ar Ministru prezidenta biroju un Valsts kanceleju. |
| 6. | Iemesli, kādēļ netika nodrošināta sabiedrības līdzdalība | Jautājums skar tikai Padomes organizatorisko darbību un ir attiecināms tikai uz Padomē iesaistītajām iestādēm un organizācijām, tāpēc plašāka sabiedrības iesaistīšana Projekta izstrādē nebija nepieciešama. |
| 7. | Cita informācija | Projekts attiecas uz tūrisma, sporta un brīvā laika politiku.  |

Anotācijas II, III, IV, V, VI un VII sadaļa – Projekts šīs jomas neskar.

Izglītības un zinātnes ministrs R.Ķīlis

Vizē:

Valsts sekretāra vietniece­ –

Struktūrfondu un starptautisko finanšu instrumentu

departamenta direktore,

valsts sekretāra pienākumu izpildītāja L. Sīka

25.09.2012. 13:05

435

S.Roze

67047933, santa.roze@izm.gov.lv

E.Severs

67047935, edgars.severs@izm.gov.lv